### Resume

Forslag fra Iver Schou, om at forbedre trafiksikkerheden for gående og cyklister på en bestemt strækning på [adresse] i Vejle

### Sagsfremstilling

Ifølge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 27. februar 2023 fra Iver Schou, lyder således:

”[adresse] bruges mere og mere, ikke mindst når vejret er godt. En gåtur ad [adresse] er et hit. Der er et par øjebæer og risikofyldt sammenblanding af cyklister og gående/motionister på strækningen fra [adresse] og ud mod [adresse]:

1) På stykket fra [adresse] og næsten ud til [adresse] er der ingen adskillelse af cyklister og gående – dette i modsætning til hele stykket fra [adresse] og frem til umiddelbart efter [adresse]. Med mange gående/motionister og mange cyklister er en form for opdeling ønskværdigt.

2) Umiddelbart efter [adresse] er der en indkørsel med en skilteskov – en unødvendig skilteskov.

Der er f.eks. skiltning med forbud for køretøjer over 3.500 kg til indkørsel. Selvom det er forbudt at køre ind med køretøjer over 3.500 kg, så er der skilt om, at køretøjer over 3.500 ikke må svinge til venstre ud fra selvsamme vej, der er……..en blind vej.

![](data:image/png;base64...)

3) Kommer man tættere på [adresse], så ligger der en båd og skæmmer den i øvrigt flotte udsigt. Den har ligget der længe og virker hverken sødygtig eller vedligeholdt.

![](data:image/png;base64...[adresse]:image/png;base64...)

Iver Schou indstiller

* ? Ad 1: Forvaltningen bedes lave oplæg til, hvordan der skabes mere sikkerhed for såvel gående/motionister som cyklende på vandsiden af [adresse] mellem [adresse] og Albuen.

* ? Ad 2: Forvaltningen bedes nedbringe antallet af skilte til det absolut nødvendige ved indkørslen mellem [adresse] og Albuen

* ? Ad 3: Forvaltningen bedes give udvalget en orientering om handlemuligheder for at flytte/fjerne skibet på ovenstående fotos".

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Ikke relevant.

### Teknik- og Miljødirektøren indstiller,

|  |  |
| --- | --- |
| at | udvalget behandler forslaget. |

### Beslutning

Udvalget behandlede forslaget.

Forvaltningen undersøger forholdende vedr. 1 og 2.

For så vidt angår forslagets punkt 3 orienterede forvaltningen om status.